שיפורים באופנוע בשילוב עם העדר פציעות איפשרו לרינס לסיים 5 פעמים על הפודיום. אף על פי שנאלץ לפרוש בחמישה מרוצים בחלק הראשון של העונה, בסיומה דורג במקום החמישי עם 169 נקודות. בחודש מאי חתם על הארכת חוזה עם סוזוקי לשתי עונות נוספות. מגמת השיפור נמשכה גם בעונת 2019. בגרנד פרי ארצות הברית השיג את הניצחון הראשון בקטגוריה לאחר קרב צמוד עם ולנטינו רוסי. בהמשך העונה השיג ניצחון נוסף בגרנד פרי בריטניה.